Návrh komuniké

Vláda Slovenskej republiky na svojom zasadnutí dňa .......... novembra 2003 prerokovala a schválila návrh na podpis Dohovoru Organizácie spojených národov proti korupcii.

Tento dohovor má univerzálny charakter. Umožní posilniť snahy o elimináciu korupciu na medzinárodnej, regionálnej a národnej úrovni, ktorá predstavuje hrozbu pre národnú bezpečnosť a stabilitu a znevažuje dodržiavanie princípu právneho štátu a legitímnosti vlád.  

Jednotlivé časti dohovoru sú zamerané na preventívne opatrenia v oblasti verejného a súkromného sektora, na prijatie príslušnej národnej legislatívy, na medzinárodnú spoluprácu pri vydávaní osôb a pri poskytovaní vzájomnej právnej pomoci, na spoluprácu medzi orgánmi činnými v trestnom konaní a na navrátenie finančných prostriedkov a majetku pochádzajúcich z korupcie do štátu ich pôvodu.